GREEK SUPREME COURT DECISION

Decision ID: 327/2024
Decision Number: 327
Decision Year: 2024
Department: Ποινικό (Ε)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ E' Ποινικό Τμήμα Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Σοφία Οικονόμου, Δημήτριο Τράγκα, Κωστούλα Πρίγγουρη και Σταυρούλα Κουσουλού - Εισηγήτρια, Αρεοπαγίτες. Συνήλθε σε δημόσια συνεδρίαση στο Κατάστημα του στις 12 Ιανουαρίου 2024, με την παρουσία του Αντεισαγγελέα του Αρείου Πάγου Αναστασίου Σκάρα, (γιατί κωλύεται η Εισαγγελέας) και του Γραμματέως Γεράσιμου Βάλσαμου, για να δικάσει την αίτηση του αναιρεσείοντος - κατηγορουμένου B. A. ή A. S. A. ή A. του H. ή W., κατοίκου ..., ο οποίος δεν εμφανίστηκε, για αναίρεση της υπ' αριθμ. 2554/2022 αποφάσεως του Τριμελούς Εφετείου Κακουργημάτων Αθηνών. Το Τριμελές Εφετείο Κακουργημάτων Αθηνών, με την ως άνω απόφασή του διέταξε όσα λεπτομερώς αναφέρονται σ' αυτή, και ο αναιρεσείων - κατηγορούμενος, ζητάει την αναίρεση της αποφάσεως αυτής για τους λόγους που αναφέρονται στην από 5.9.2023 αίτησή του, που καταχωρίστηκε στο οικείο πινάκιο με αριθμό 818/2023. Αφού άκουσε Τον Αντεισαγγελέα ο οποίος πρότεινε να απορριφθεί ως ανυποστήρικτη η προκείμενη αίτηση αναίρεσης.

Judges: Μαρία Λεπενιώτη, Σοφία Οικονόμου, Δημήτριο Τράγκα, Κωστούλα Πρίγγουρη, Σταυρούλα Κουσουλού - Εισηγήτρια

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ E' Ποινικό Τμήμα Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Σοφία Οικονόμου, Δημήτριο Τράγκα, Κωστούλα Πρίγγουρη και Σταυρούλα Κουσουλού - Εισηγήτρια, Αρεοπαγίτες. Συνήλθε σε δημόσια συνεδρίαση στο Κατάστημα του στις 12 Ιανουαρίου 2024, με την παρουσία του Αντεισαγγελέα του Αρείου Πάγου Αναστασίου Σκάρα, (γιατί κωλύεται η Εισαγγελέας) και του Γραμματέως Γεράσιμου Βάλσαμου, για να δικάσει την αίτηση του αναιρεσείοντος - κατηγορουμένου B. A. ή A. S. A. ή A. του H. ή W., κατοίκου ..., ο οποίος δεν εμφανίστηκε, για αναίρεση της υπ' αριθμ. 2554/2022 αποφάσεως του Τριμελούς Εφετείου Κακουργημάτων Αθηνών. Το Τριμελές Εφετείο Κακουργημάτων Αθηνών, με την ως άνω απόφασή του διέταξε όσα λεπτομερώς αναφέρονται σ' αυτή, και ο αναιρεσείων - κατηγορούμενος, ζητάει την αναίρεση της αποφάσεως αυτής για τους λόγους που αναφέρονται στην από 5.9.2023 αίτησή του, που καταχωρίστηκε στο οικείο πινάκιο με αριθμό 818/2023. Αφού άκουσε Τον Αντεισαγγελέα ο οποίος πρότεινε να απορριφθεί ως ανυποστήρικτη η προκείμενη αίτηση αναίρεσης.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά τη διάταξη του άρθρου 512 παρ. 1 εδ. γ' του Κ.Ποιν.Δ. "Ο Εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, με κλήση που επιδίδεται σύμφωνα με τα άρθρα 155-162 και μέσα στην προθεσμία του άρθρου 166, στο ακροατήριο του δικαστηρίου του Αρείου Πάγου ή στην Ολομέλειά του", κατά δε τη διάταξη του άρθρου 514 εδ. α' του ίδιου Κώδικα, "Αν δεν εμφανιστεί ο αναιρεσείων, η αίτησή του απορρίπτεται ως ανυποστήρικτη και μπορεί να καταδικασθεί σε χρηματική ποινή έως εκατό ευρώ". Από τις διατάξεις αυτές, σε συνδυασμό και προς εκείνη της παρ.3 εδ.α' του άρθρου 512 του ίδιου Κώδικα, κατά την οποία "οι διάδικοι παρίστανται στη συζήτηση με συνήγορο", προκύπτει ότι, αν κατά τη συζήτηση της αιτήσεως αναιρέσεως δεν εμφανισθεί στο ακροατήριο του Αρείου Πάγου ο αιτών την αναίρεση, ήτοι δεν εμφανισθεί προσηκόντως με συνήγορο ή δεν εκπροσωπηθεί από συνήγορο, αν και κλητεύθηκε νόμιμα και εμπρόθεσμα, σύμφωνα με τα ανωτέρω άρθρα 155-162 Κ.Ποιν.Δ. και μέσα στην προθεσμία που ορίζει το άρθρο 166 του ίδιου Κώδικα, για να παραστεί στη συζήτηση, η αίτηση αναιρέσεως απορρίπτεται, ως ανυποστήρικτη και επιβάλλονται στον αναιρεσείοντα τα δικαστικά έξοδα, σύμφωνα με το άρθρο 578 παρ.1 Κ.Ποιν.Δ. (ΑΠ 155/2023). Στην προκείμενη περίπτωση, όπως προκύπτει από το από 28-9- 2023, αποδεικτικό επίδοσης του επιμελητή Εισαγγελίας Αρείου Πάγου Λ. Χ., ο αναιρεσείων, B. A. ή A. S. A. ή A. του H. ή W., κάτοικος ..., κλητεύθηκε νόμιμα και εμπρόθεσμα, με θυροκόλληση της υπ' αρ. 818/22-9-2023 κλήσης του Εισαγγελέα του Αρείου Πάγου, κατά τα άρθρα 155 παρ.1εδ.β' και 166 του ΚΠοινΔ, για να παραστεί μετά ή δια συνηγόρου στην αναφερόμενη στην αρχή της απόφασης αυτής συνεδρίαση της 12-1-2024, προκειμένου να υποστηρίξει την από 5/9/2023 αίτησή του για αναίρεση της υπ' αριθμ. 2554/2022 απόφασης του, κατ' έφεση δικάσαντος, Τριμελούς Εφετείου [Κακουργημάτων] Αθηνών, με την οποία αυτός καταδικάστηκε, αφού διατηρήθηκε το πρωτοδίκως αναγνωρισθέν σ' αυτό ελαφρυντικό του άρ. 84 παρ.2 ε' ΠΚ, σε ποινή φυλάκισης τεσσάρων (4) ετών για την αξιόποινη πράξη της διακίνησης ναρκωτικών ουσιών (με τη μορφή της αγοράς, κατοχής και πώλησης κατ' εξακολούθηση) με σκοπό την περαιτέρω διακίνησή τους. Επίσης, σύμφωνα με το από 9-10-2023 αποδεικτικό επίδοσης του επιμελητή Δικαστηρίων Τ. Λ. κλητεύθηκε νόμιμα και εμπρόθεσμα, με τον ίδιο τρόπο, και ο διορισθείς αντίκλητος δικηγόρος του αναιρεσείοντος, Γεώργιος Ελευθεράκης, κάτοικος ..., προκειμένου να παρασταθεί προς υποστήριξη της κρινόμενης από 5/9/2023 αίτησης για αναίρεση της υπ' αριθμ. 2554/2022 απόφασης του Τριμελούς Εφετείου [Κακουργημάτων] Αθηνών. Πλην όμως, ο αναιρεσείων δεν εμφανίσθηκε ενώπιον αυτού του Δικαστηρίου, κατά την ως άνω ορισθείσα δικάσιμο, ούτε εκπροσωπήθηκε από πληρεξούσιο δικηγόρο, όταν η υπόθεση εκφωνήθηκε στη σειρά της από το οικείο έκθεμα, προκειμένου να υποστηρίξει την ως άνω αίτηση αναιρέσεως. Συνεπώς, σύμφωνα με τα προαναφερθέντα, πρέπει να απορριφθεί η υπό κρίση αίτηση αναιρέσεως, ως ανυποστήρικτη, και να επιβληθούν σε βάρος του αναιρεσείοντος τα δικαστικά έξοδα της ποινικής διαδικασίας (άρθρο 578 παρ. 1 του ΚΠοινΔ), κατά τα οριζόμενα ειδικότερα στο διατακτικό της παρούσας.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ ΑΠΟΡΡΙΠΤΕΙ την από 5-9-2023 αίτηση του B. A. ή A. S. A. ή A. του H. ή W., κατοίκου ..., για αναίρεση της υπ' αριθμ. 2554/2022 απόφασης του Τριμελούς Εφετείου [Κακουργημάτων] Αθηνών. Και ΕΠΙΒΑΛΛΕΙ σε βάρος του αναιρεσείοντος τα δικαστικά έξοδα, που ανέρχονται σε διακόσια πενήντα (250) ευρώ. ΚΡΙΘΗΚΕ, αποφασίσθηκε στην Αθήνα, στις 26 Ιανουαρίου 2024. ΔΗΜΟΣΙΕΥΘΗΚΕ σε δημόσια συνεδρίαση στο ακροατήριό του, στην Αθήνα, στις 14 Φεβρουαρίου 2024.

LEGAL REFERENCES
Articles Referenced: άρθρου 512 παρ. 1 εδ. γ', άρθρα 155, άρθρου 166, άρθρου 514 εδ. α', άρθρου 512, άρθρο 166, άρθρο 578 παρ.1, άρθρα 155 παρ.1εδ.β', άρθρο 578 παρ. 1, άρθρου 514, άρθρο 578
Article Codes: ΠΚ
Law References: nan
Total Articles Cited: 10

DATES MENTIONED: 5-9-2023|22-9-2023|12-1-2024|9-10-2023|12-01-2024|26-01-2024|14-02-2024

SOURCE: https://areiospagos.gr/nomologia/apofaseis_DISPLAY.asp?cd=IGKGALY352PI5EUWYK2EZXPG5OV0M7&apof=327_2024&info=ΠΟΙΝΙΚΕΣ -  Ε